Pauline Williams

**Pauline Jeanette Williams** ke mopolotiki o o sa tlholeng a bereka wa kwa Aforika Borwa. Ke leloko la African National Congress, o ne a tlhophilwe kWa palamenteng ya kgaolo ya Kapa Bokone ka 2004. Ka 2009, o ne a tlhomiwa leloko la khansele ya metshameko, botaki le ngwao. O ne a tswa mo maemong ao ka 2014, mme a boela ka 2015. O ne a diriwa tona wa dipalamo le tshireletsego ka 2016. Williams o ne a tswa mo maemong ao ka Motsheganong 2017. Ka Tlhakole 2018, o ne a diriwa tona wa tikologo. Williams o ne a tswa mo palamenteng gape ka 2019.

## Botshelo jwa a le mmotlana le thuto
Williams o tsholetswe kwa Springbok kwa Aforika Borwa kwa pele e neng e le kgaolo ya Kapa.  Ka 1987, o ne a aloga ka setlankana go tswa kwa Northern Paarl High School. Williams o ne a ithutela degree ya BA kwa University of Western Cape ka dingwaga tsa 1979 go tsena 1981. Ka 1982, o ne a aloga ka diploma ya thuto e kgolwane kwa University of South Africa (UNISA). O ne a aloga ka B.Ed Degree kwa UNISA ka 1991. Williams o dirile Diplona ya go okamela madi kwa APAC ka 2000.

## Pereko

### Tiro ya gagwe e le morutabana
Go tswa ka 1983 go tsena 1996, Williams e ne e le morutuntshi kwa Van Wyj Senior Secondary School kwa toropong ya ga gabo. Ka 1996, o ne a nna mookamedi wa kgaolo wa Namaqua wa thuto ya bagolo le katiso. O nnile mo maemong ao go fitlhelela ka 2000, fa a tlhomiwa mookamedi wa kgaolo wa thuto. O berekile mo maemong ao go fitlhelela ka 2004. Mo maemong ao, Wilkiams o ne gape e le leloko la setlhopha sa bookamedi jwa lephata la thuto kwa Kapa Bokone.

### Polotiki
Ka ngwaga wa 1995 go tsena 1997, e ne e le mokhanselara wa mmasepala wa Springbok le Namaqua. Williams o ne a tlhophiwa go nna leloko la palamente ya kgaolo ya Kapa Bokone ka 2004, e le leloko la African National Congress. O berekile mo dikomiting tse do farologaneng.

Williams ke leloko le legolwane la ANC. E ne e le leloko la tlaleletso la komiti ya Namaqualand ya phathi ka nako ya fa a le mokwaledi.O berekile gape mo komiting ya kgaolo e le leloko la pele. Williams o berekile gale e le mokwaledi wa lekgotla la basadi la ANC kwa Namaqua. E ne e le leloko la tlaleleletso le mothusa modulasetilo wa kgaolo pele ga a nna modasetilo wa lekgotla la basadi. Williams o ne a berekile gape  mo komiting ya lekgotla la basadi ya lefatshe.

### Puso ya kgaolo
Morago ga ditlhopho tsa 2009, o ne a tlhomiwa leloko la khansele ya metshameko, botaki le ngwao, a tlhatlhama Archie Lucas. O ne a tlhomiwa gape mo maemong ao ka 2013 ke moeteledipele o mosha Sylvia Lucas. Mo ditlhophong tsa 2014 Williams o ne a le mo maemong a masome mabedi le bobedi mo lenaaneng la ANC. ANC e ne ya fenya ditilo di le masome mabedi fela, se se raya gore Williams o latlhegetswe ke setilo sa gagwe. Lebogang Motlhaping o ne a mo tlhatlhama mo maemong a kwa lephateng la metshameko, botaki le ngwao. Le fa go ntse jalo, o ne a boela kwa palamenteng ya kgaolo ka Phalane a le masome mabedi le bosupa ngwaga wa 2015. Mo tswakanyong ya khansele ka Mopitlo 2016, o ne a tlhomiwa tona wa dipalamo, tirisanommogo le tshireletsi a tlhatlhama Martha Bartlett.

Pele ga bokopano jwa ANC ka Motsheganong 2017, o ne a tlhagelela e le moema nokeng wa letsholo la ga Zamani Saul la go nna modulasetilo wa kgaolo. Pele ga bokopano, Lucas (o gape e neng e le ntlhopheng wa bodulasetilo) o ne a ntsha Williams mo komiting. ANC e ne ya kgala tshwetso ya ga Lucas. Ka Seetebosigo a rogwa, Lucas o ne a boela morago kgato ya gagwe, a busetsa Williams kwa khanseleng. Ka Tlhakole 2018, o ne a tlhomiwa tona wa tikologo.

Williams o ne a tlogela tiro ya sepolotiki ka bogodi ka 2019.

## Metswedi